cyanic-selkie/wikianc huggingface dataset:
ভাইফোঁটা
রীতিনীতি
পশ্চিমবঙ্গে ভাইফোঁটা একটি ঘরোয়া অনুষ্ঠান হলেও ব্যাপক উৎসাহ উদ্দীপনার মধ্যে দিয়ে পালিত হয়। পশ্চিম ভারতের ভাইবিজ একটি বর্ণময় অনুষ্ঠান। সেখানে এই উপলক্ষে পারিবারিক সম্মেলনেরও আয়োজন করা হয়। মহারাষ্ট্রে মেয়েদের ভাইবিজ পালন অবশ্যকর্তব্য। এমনকি, যেসব মেয়েদের ভাই নেই, তাদেরও চন্দ্র দেবতাকে ভাই মনে করে ভাইবিজ পালন করতে হয়। এই রাজ্যে বাসুন্দি পুরী বা শ্রীখণ্ড পুরী নামে একটি বিশেষ খাবার ভাইবিজ অনুষ্ঠানের জন্য তৈরি করার রেওয়াজ আছে।
সামিরা সারায়া
সামিরা সারায়া (জন্ম ১৫ই ডিসেম্বর, ১৯৭৫) একজন ইসরায়েলি ফিলিস্তিনি চলচ্চিত্র, টেলিভিশন ও থিয়েটার অভিনেতা, চলচ্চিত্র নির্মাতা, কবি, র‍্যাপার এবং কথ্য শব্দ শিল্পী।
শুরু
সামিরা জন্ম নিমর ও সুবাহিয়া সারায়ার সন্তান হিসাবে হাইফায় হয়। তিনি তাদের ১৩ সন্তানের মধ্যে ১১তম সন্তান ছিলেন।
তিনি ১৯ বছর বয়সে হিব্রু বিশ্ববিদ্যালয়ে নার্সিং পড়ার জন্য জেরুসালেমে চলে যান। তিনি নিজের নার্সিং  কর্মজীবন শুরু করেছিলেন তেল আবিবের ইচিলভ হাসপাতালে অনকোলজি - হেমাটোলজি বিভাগে। প্রশিক্ষণ পদ সহ হাসপাতালে বিভিন্ন পদে কাজ করার পর, তিনি শাইনবিন নার্সিং কলেজে শিক্ষকতা শুরু করেন এবং একটি ব্যক্তিগত ইমিউনোথেরাপি ক্লিনিক পরিচালনা করেন।
চলচ্চিত্র ও টেলিভিশন
সামিরা ছোটবেলায় যখন নিজের পরিবারের জন্য অভিনয় প্রদর্শন করতেন, তখন থেকেই অভিনয়ের প্রতি আবেগ ও প্রতিভা দেখিয়েছিলেন। কিন্তু ১৯৯৭ সালে, তার কুড়ি বছর বয়সের গোড়ার দিকে, যখন তিনি লডের একটি কমিউনিটি সেন্টারে একটি অভিনয় কর্মশালায় অংশ নিয়েছিলেন, তখন তিনি প্রথম অভিনয়ের আসল স্বাদ পেয়েছিলেন। পরের বছর, তিনি তেল আবিবে চলে যান এবং ফ্রিঞ্জ (প্রধান নাট্য প্রতিষ্ঠানের বাইরে) অভিনয় পরিবেশনে জড়িত হন। এই সময় তিনি ড্র্যাগ সহ বিভিন্ন শৈলীতে অভিনয় শুরু করেন। এই প্রেক্ষাপটেই তিনি তার র‍্যাপের ক্ষমতা আবিষ্কার করেছিলেন এবং নিজের অভিনয়ে এই ধারাটিতে কাজ করেছিলেন। এই সময়ের মধ্যে, তিনি তখনও অভিনয়কে পেশা হিসাবে নেননি এবং নার্স হিসাবে জীবনযাপন করেছেন।
সামিরা ২০০৮ সালে তার প্রথম চলচ্চিত্র  সংক্ষিপ্ত "গেভাল্ড"-এ উপস্থিত হন। কিন্তু তার আসল সাফল্য ২০১১ সালে এসেছিল, যখন তিনি টেলিভিশন সিরিজ "মিনিমাম ওয়েজ"-এর অন্যতম প্রধান ভূমিকা পেয়েছিলেন। তিনজন পরিশ্রমী ক্লান্ত মহিলাদের মধ্যে একজন অমলের চরিত্রে তিনি অভিনয় করেছিলেন। অনুষ্ঠানটি একটি সাফল্য ছিল, এবং ২০১২ সালে শ্রেষ্ঠ নাটক ও শ্রেষ্ঠ পরিচালনার জন্য ইসরায়েলি একাডেমি অব ফিল্ম অ্যান্ড টেলিভিশন পুরস্কার জিতেছিল, এই সাফল্য দ্বিতীয় মরসুমেও অব্যাহত ছিল, যেটি ২০১৪ সালে প্রচারিত হয়েছিল।
সামিরা অ্যাডলারের সাথে শীরা গেফেনের ২০১৪ সালের চলচ্চিত্র সেলফ মেড ন্যাডিন এ অভিনয় করেছিলেন। চলচ্চিত্রটি ইহুদিবাদী ইসরায়েলি মহিলা এবং দখলকৃত অঞ্চলের ফিলিস্তিনি মহিলারা, যারা ধীরে ধীরে স্থান পরিবর্তন করেছিল, তাদের প্রতিবিম্ব ছিল। সামিরা চলচ্চিত্রটির সাথে কান আন্তর্জাতিক চলচ্চিত্র উৎসব এবং ভারত মহিলা চলচ্চিত্র উৎসব সহ আন্তর্জাতিক চলচ্চিত্র উৎসবে ভ্রমণ করেন। ২০১৭ সালে, সারায়া শাবি গাবিজোনের চলচ্চিত্র লংগিং-এ মধ্যে রাউদা'র ভূমিকায় অভিনয় করেছিলেন।
ভুটানের বৈদেশিক সম্পর্ক
ভুটানের বৈদেশিক সম্পর্ক বলতে বিশ্বের বিভিন্ন রাষ্ট্র এবং আন্তর্জাতিক সংস্থার সাথে ভুটানের কূটনৈতিক সম্পর্ককে বুঝানো হয়ে থাকে। বিশ্বের ৫২টি রাষ্ট্র এবং ইউরোপিয়ান ইউনিয়নের সাথে ভুটানের কূটনৈতিক সম্পর্ক রয়েছে।
১৯৭১ সালে ভারতের পৃষ্ঠপোষকতায় জাতিসংঘে যোগদানের মাধ্যমে ভুটান তার বৈদেশিক সম্পর্কের উন্নতি ঘটাতে শুরু করে, যদিও তখনও পর্যন্ত জাতিসংঘের নিরাপত্তা পরিষদের কোনো স্থায়ী সদস্য দেশের সাথে তার কোনো কূটনৈতিক সম্পর্ক স্থাপিত হয়নি। ১৯৮১ সালে ভুটান ইন্টারন্যাশনাল মনিটারি ফান্ড এবং বিশ্বব্যাংকে যোগদান করার পর ১৯৮২ সালে বিশ্ব স্বাস্থ্য সংস্থা এবং ইউনেস্কোর সদস্য পদ লাভ করে। দেশটি সার্কের একটি সক্রিয় সদস্যও। বর্তমানে ভুটান ৪৫টি আন্তর্জাতিক সংস্থার সদস্য।
২০০৮ সাল থেকে কার্যকর হওয়া ভুটানের সংবিধানের ২০ নং অনুচ্ছেদের আওতায় ভুটানের বৈদেশিক সম্পর্ক ড্রুক গ্যালোপের অধীনে ন্যস্ত যাতে পরামর্শক হিসাবে রয়েছেন প্রধানমন্ত্রী ও পররাষ্ট্র মন্ত্রণালয়সহ অন্যান্য মন্ত্রীর সমন্বয়ে গঠিত নির্বাহী পরিষদ।
যেসকল দেশের সাথে ভুটানের কূটনৈতিক সম্পর্ক রয়েছে
ভুটান ষোলটি ইউরোপিয়ান জাতির সাথে কূটনৈতিক সম্পর্ক রক্ষা করেঃ অ্যান্ডোরা, অস্ট্রিয়া, আর্মেনিয়া, বেলজিয়াম, চেক প্রজাতন্ত্র, ডেনমার্ক, ফিনল্যান্ড, লুক্সেমবুর্গ, হল্যান্ড, নরওয়ে, পোল্যান্ড, সার্বিয়া, স্লোভাকিয়া, স্লোভেনিয়া, স্পেন (২০১১ সালের ১১ ফেব্রুয়ারিতে স্থাপিত ), সুইডেন এবং সুইজারল্যান্ড - জাপানের সাথে যোাারর ভুটানের উন্নয়ন প্রকল্পে সহায়তা করার জন্য "ভুটানের সুহৃদ" দল গঠন করেছে। অন্যান্য ইইউ রাষ্ট্রসমূহ যাদের সাথে সরাসরি কূটনৈতিক সম্পর্ক নেই ভুটানের (যেমনঃ ফ্রান্স এবং জার্মানি) তাদের হয়ে প্রতিনিধিত্ব করে ইইউ, যেটি যেকোন একটি দেশের সাথে ইতিমধ্যে স্থাপিত কূটনৈতিক সম্পর্ক হলে তা বজায় রাখে।
বাংলাদেশ, ভারত, জাপান, নেপাল, পাকিস্তান এবং দক্ষিণ কোরিয়া ছাড়াও ভুটান আরো আঠারোটি এশিয়ান জাতির সাথে কূটনৈতিক সম্পর্ক বজায় রাখেঃ আফগানিস্তান, আজারবাইজান, বাহরাইন, মায়ানমার; ইন্দোনেশিয়া, কাজাখস্তান, কুয়েত, মালদ্বীপ, মঙ্গোলিয়া, ওমান, সিঙ্গাপুর, শ্রীলঙ্কা, তাজিকিস্তান, থাইল্যান্ড, তুরস্ক, সংযুক্ত আরব আমিরাত এবং ভিয়েতনাম. ভুটান আরো কূটনৈতিক সম্পর্ক রক্ষা করে চারটি আফ্রিকান জাতিঃ মিশর, মরিশাস, মরক্কো এবং সোয়াজিল্যান্ড; ছয়টি আমেরিকান জাতিঃ আর্জেন্টিনা, ব্রাজিল, কানাডা, কলম্বিয়া, কোস্টারিকা ও কিউবা এবং দুটি ওশেনিয়ান জাতিঃ অস্ট্রেলিয়া এবং ফিজির সাথে। অন্যান্য দেশ যেমনঃ মার্কিন যুক্তরাষ্ট্র এবং যুক্তরাজ্য, যাদের ভুটানের সঙ্গে কোন আনুষ্ঠানিক কূটনৈতিক সম্পর্ক নেই, তারা নয়াদিল্লীতে অবস্থিত নিজ নিজ দূতাবাসের এবং নিউ ইয়র্ক সিটিতে জাতিসংঘ থাকা ভুটানের স্থায়ী মিশনের মাধ্যমে যোগাযোগ বজায় রাখে। থিম্পুতে যুক্তরাজ্যের একজন অনারারি কনস্যুল রেসিডেন্ট আছে।
মহতত্ত্ব
বিবরণ
সাংখ্য দর্শনে, মহাবিশ্বের সৃষ্টি প্রক্রিয়া শুরু হয় যখন পুরুষ প্রকৃতির সাথে জড়িত হয়। প্রকৃতি হল সৃষ্টির প্রথম প্রধান এবং তিনটি গুণ নিয়ে গঠিত  - সত্ত্ব,  রজঃ ও তমঃ - যা পুরুষ কর্তৃক সক্রিয়তায় ঘট্টিত না হওয়া পর্যন্ত সুপ্ত থাকে। এর ফলে প্রথম বিবর্তিত হয়, মহত্। অহংকার হল "আমিত্ব" এবং মহত্ থেকে সৃষ্ট। অহংকার আরও জন্ম দেয় মনস (মন), পাঁচটি জ্ঞানেন্দ্রিয় (পাঁচটি ইন্দ্রিয় ক্ষমতা), পাঁচটি কর্মেন্দ্রিয়, পাঁচটি তন্মাত্র (সূক্ষ্ম উপাদান), এবং পাঁচটি ভূত (স্থূল উপাদান)। এগুলি হল অন্যান্য ২২টি উপাদান যা সাংখ্যের মৌলিক অধিবিদ্যা গঠন করে। এই উপাদানগুলি দুটি দলে বিভক্ত: মানসিক ও শারীরিক। মনস্তাত্ত্বিক উপাদানগুলি কেবল মনস্তাত্ত্বিক ভূমিকা পালন করে না, তবে মহাজাগতিক কার্যাবলীও রয়েছে। মহত্ এমন একটি উপাদানের উদাহরণ। এর মহাজাগতিক আকারে, এটি ২২টি উপাদানের কারণ যা এটি থেকে বিবর্তিত হয়; এর জ্ঞানীয় আকারে, একে বুদ্ধি বলা হয়। প্রতিটি স্ব বুদ্ধি, বুদ্ধির সংস্পর্শে থাকে, যা সেই মানসিক ছাপগুলিকে সঞ্চয় করে যা সে বিশ্বের অভিজ্ঞতার কারণে অর্জন করেছে। বুদ্ধির আটটি রূপ রয়েছে: সদ্গুণ (ধর্ম) ও উপমা (অধর্ম), বিদ্যা (জ্ঞান) ও অবিদ্যা (অজ্ঞান), অ-আসক্তি (বৈরাগ্য) ও সংযুক্তি (রাগ), এবং শক্তি (ঐশ্বর্য) ও শক্তির অনুপস্থিতি (অনৈশ্বর্য)।
পুরাণ
- ভাগবত পুরাণ, ৩.৫.২৭
ইবরাহিম কুলি কুতুব শাহ
ইবরাহিম কুতুব শাহ ওয়ালী (১৫১৮-৫ জুন ১৫৮০), যিনি তাঁর তেলুগু নাম মালকী ভারামা নামেও পরিচিত, তিনি দক্ষিণ ভারতের গোলকোন্ডা রাজ্যের চতুর্থ শাসক ছিলেন। তিনি "সুলতান" উপাধি ব্যবহার করা কুতুব শাহি রাজবংশের প্রথম ব্যক্তি। তিনি ১৫৫০ থেকে ১৫৮০ সাল পর্যন্ত রাজত্ব করেছিলেন। তিনি সম্মানিত অতিথি হয়ে বিজয়নগর সাম্রাজ্যে সাত বছর নির্বাসিত জীবন কাটিয়েছিলেন।
জীবনী
ইবরাহিম গোলকন্ডার কুতুব শাহি বংশের প্রতিষ্ঠাতা কুলি কুতুব মুলকের পুত্র। তাঁর পিতা একটি তুর্কমেন পরিবারের, যুবক বয়সে তিনি ভারতে পাড়ি জমান এবং দাক্ষিণাত্য বাহমানি সালতানাতের দরবারে চাকরি নিয়েছিলেন। তিনি সেনাবাহিনীতে অবিচলভাবে উত্থিত হয়েছিলেন এবং যখন বাহমানি সুলতানি ভেঙে পড়ে তখন তিনি সৈন্যদের দ্বারা নিজের জন্য এক বিশাল রাজত্ব গঠন করেছিলেন। ইবরাহিম তাঁর ছোট ছেলেদের মধ্যে একটি।
১৫৪৩ সালে, এত কিছু অর্জন করার পরে এবং এইরকম অসাধারণ জীবনযাপন করার পরে, যখন তিনি একদিন নামাজ পড়ছিলেন তখন তার নিজের ছোট ছেলে জামশেদ কুলি কুতুব মুলককে হত্যা করে। খুনি, যিনি ইবরাহিমের ভাই ছিলেন, তাঁর সমস্ত ভাইকে ধরে ফেলতে বা হত্যা করার জন্য সর্বাত্মক চেষ্টা করেছিলেন। তিনি তার বড় ভাই এবং সাম্রাজ্যের উত্তরাধিকারী কুতুবুদ্দিনকে ধরে ফেলতে সক্ষম হয় এবং তাকে অন্ধ করে দেয়, তবে ইবরাহিম কোনোরকমে পালাতে সক্ষম হন। তিনি গোলকোন্ডা থেকে পালিয়ে বিজয়নগরের শক্তিশালী হিন্দু শাসকের আদালতে আশ্রয় নিয়েছিলেন। এখানে তিনি নির্বাসিত ছিলেন বিজয়নগরের শক্তিশালী কুলপতি আলিয়া রামা রায়ের সম্মানিত অতিথি হিসাবে। তিনি বিজয়নগর দরবারে সাত বছর (১৫৪৩-১৫৫০) নির্বাসিত ছিলেন।
বিজয়নগরে তাঁর নির্বাসিতকালে ইবরাহিম সাম্রাজ্য পরিবার এবং আভিজাত্যের মধ্যে খুব ঘনিষ্ঠ ও প্রেমময় সম্পর্ক গড়ে তোলেন এবং হিন্দু, তেলুগু সংস্কৃতিতেও গভীরভাবে প্রভাবিত হন। তিনি পোশাক, খাবার, শিষ্টাচার এবং সর্বোপরি বক্তৃতা করার জন্য হিন্দু / তেলুগু উপায় অবলম্বন করেছিলেন। তিনি তেলুগু ভাষার প্রতি ভালবাসা গড়ে তুলেছিলেন, যা তিনি তাঁর রাজত্বকালে পৃষ্ঠপোষকতা ও উৎসাহ দিয়েছিল। প্রকৃতপক্ষে, এমনকি তিনি নিজের জন্য একটি নতুন নাম, "মালকী ভারামা" গ্রহণ করেছিলেন, যা একটি তেলুগু উচ্চারণে কথিত। তিনি বিভিন্ন সরকারী চিঠি এবং নথিতে এই নামটি নিজের জন্য ব্যবহার করেছিলেন এবং তাই এটি সরকারী স্বীকৃতি অর্জন করেছিল।
বিজয়নগরে, ইবরাহিম হিন্দু আচার এবং রীতিনীতি অনুসারে বাগিরাধিকে (সঠিকভাবে: "ভাগীরথী") বিয়ে করেছিলেন। বাগিরাধি "কাব্য কন্যাক" নামেও পরিচিত ছিলেন এবং তিনি সংগীত ও নৃত্যের সমৃদ্ধ উত্তরাধিকার নিয়ে একটি পরিবার থেকে এসেছিলেন, যা হিন্দু, দক্ষিণ ভারতীয় ঐতিহ্য। ইবরাহিম ও ভাগীরথীর পুত্র, মুহাম্মদ কুলি কুতুব শাহ উত্তরসূরী হিসেবে রাজবংশের পঞ্চম শাসক হয়ে উঠবেন।
কালক্রমে জামশেদ কুলি মারা যান এবং এর কিছুদিন পরে জামশেদের শিশু পুত্র সুবহানও মারা যান। ইবরাহিম এরপরে গোলকোন্ডায় ফিরে আসেন এবং ১৫৫০ সালে সিংহাসন গ্রহণ করেন। এখানে আবার ইবরাহিম হিন্দুদের প্রশাসনিক, কূটনৈতিক এবং সামরিক উদ্দেশ্যে সুলতানাতে নিয়োগ করেছিলেন। চারুকলা ও তেলুগু সাহিত্যের একজন পৃষ্ঠপোষক, ইবরাহিম সিঙ্গানাচার্যুডু, আডাঙ্কি গঙ্গাধারুদু এবং কান্দুকুর রুদ্রকবির মতো অনেক কবিদের পৃষ্ঠপোষকতা করেছিলেন। তিনি তাঁর দরবারে আরবী ও পার্সিয়ান কবিদের পৃষ্ঠপোষকতাও করেছিলেন। তিনি তেলুগু সাহিত্যে মালকী ভারামা (তাঁর গৃহীত হিন্দু নাম) নামেও পরিচিত। ইবরাহিম তাঁর লোকদের কল্যাণে গভীর আগ্রহ ছিল। তিনি গোলকোন্ডা দুর্গটি মেরামত ও সুরক্ষিত করেন এবং হুসেন সাগর হ্রদ এবং ইবরাহিম বাগের উন্নয়ন করেন। দুর্গের "মক্কি দরজা"র একটি শিলালিপিতে তাকে "সর্বশ্রেষ্ঠের সার্বভৌম রাজ্য" হিসাবে বর্ণনা করা হয়েছে।
১৫৬৫ সালে, ইবরাহিম বিজয়নগরের অভ্যন্তরীণ দ্বন্দ্বের সুযোগ নিয়েছিলেন, যা তাকে ১৫৪৩-১৫৫০ সালে প্রবাসে আশ্রয় দিয়েছিল। তিনি ক্ষুদ্র রাজ্যের মুসলিম শাসকদের একটি অংশ হয়েছিলেন যা বিজয়নগরের শক্তিশালী হিন্দু রাজ্যকে ধ্বংস করার জন্য একত্রিত হয়েছিল। এভাবে তিনি ব্যক্তিগতভাবে বিজয়নগরের আলিয়া রাম রায়ের সাথে বিশ্বাসঘাতকতা করেছিলেন, যিনি ১৫৩৩ থেকে ১৫৫০ সালে নির্বাসনের সময় তাকে আশ্রয় দিয়েছিলেন। তালিকোটা যুদ্ধে পরবর্তী সময়ে আলিয়া রাম রায় মারা গিয়েছিলেন এবং ইবরাহিম যে সাতটি সুখী ও নিরাপদ বছর কাটিয়েছিলেন তা মাটিতে ধ্বংস করে দেওয়া হয়েছিল; এর পূর্বের গৌরবের অবশিষ্টাংশগুলি আজ হাম্পিতে দেখা যায়। ১৫৬৫ সালে তালিকোটা যুদ্ধের পরে, ইবরাহিম আদোনি এবং উদয়গিরির গুরুত্বপূর্ণ পাহাড়ী দুর্গগুলি গ্রহণ করে তার নিজের রাজ্যকে প্রসারিত করতে সক্ষম হয়েছিল, এটি একটি বিস্তীর্ণ অঞ্চলকে নির্দেশ করেছিল এবং তার সৈন্যদের মূল্যবান সম্পত্তি দেয় হয়েছিল।
মৃত্যু
একটি অসুখের পরে, ইবরাহিম ১৫৮০ সালে মারা যান। তাঁর পুত্র মুহাম্মদ কুলি কুতুব শাহ তাঁর স্থলাভিষিক্ত হয়, যিনি তাঁর হিন্দু স্ত্রী ভাগীরথীর জন্ম পুত্র।
রমন
রমন (Raman) ভারতের পাঞ্জাব রাজ্যের বাথিন্দা জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে রমন শহরের জনসংখ্যা হল ১৯,৫৪৯ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৫৮%। পুরুষদের মধ্যে সাক্ষরতার হার ৬১% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে রমন এর সাক্ষরতার হার কম।
এই শহরের জনসংখ্যার ১৩% হল ৬ বছর বা তার কম বয়সী।
রবার্ট (দ্ব্যর্থতা নিরসন)
রবার্ট বলতে বোঝানো হতে পারে :
রবার্ট নাম দিয়ে শুরু ব্যক্তি জীবনী
রবার্ট আরোও বোঝাতে পারে:
অতুল মোরেশ্বর সেভ
অতুল মোরেশ্বর সেভ একজন ভারতীয় রাজনীতিবিদ এবং ভারতীয় জনতা পার্টির সদস্য। তিনি ২০১৪ সালের বিধানসভা নির্বাচনে মহারাষ্ট্রের ঔরঙ্গাবাদ পূর্ব নির্বাচনী এলাকায় জয়ী হয়েছেন।
ভারতীয় জনতা পার্টি তাকে ঔরঙ্গাবাদ পৌর কর্পোরেশন নির্বাচনে দলের নেতৃত্ব দেওয়ার জন্য বেছে নেয়।
বার্সেলোনা বিশ্ববিদ্যালয়
বার্সেলোনা বিশ্ববিদ্যালয় স্পেনের একটি সরকারি বিশ্ববিদ্যালয়। এটি কাতালোনিয়া,বার্সেলোনা শহরে অবস্থিত। এখানে ৭৩টি স্নাতক,২৭৩টি স্নাতকোত্তর এবং ৪৮টি ডক্টরেট ডিগ্রি চালু রয়েছে। এটিকে স্পেনের সেরা বিশ্ববিদ্যালয় হিসেবে গন্য করা হয়।
রাজশাহী বিশ্ববিদ্যালয়ের উল্লেখযোগ্য ব্যক্তিদের তালিকা
রাজশাহী বিশ্ববিদ্যালয়ের বিশিষ্ট শিক্ষক ও শিক্ষার্থীদের তালিকা।
বার্সেলোনা বিশ্ববিদ্যালয়
ইতিহাস
এটি প্রতিষ্ঠিত হয় ৩ নভেম্বর ১৪৫০ সালে। এটি স্পেনের প্রচীন বিশ্ববিদ্যালয় এবং বিশ্বের প্রাচীন বিশ্ববিদ্যালয় গুলোর মধ্যে একটি।
গ্রন্থাগার
বিশ্ববিদ্যালয়ের গ্রন্থাগারে প্রায় ২,০০০,০০০ ভলিউম রয়েছে।
রণধীর প্রহ্লাদরাও সাভরকর
রণধীর প্রহ্লাদরাও সাভরকর ১৫তম মহারাষ্ট্র বিধানসভার সদস্য। তিনি আকোলা-পূর্ব বিধানসভা কেন্দ্রের প্রতিনিধিত্ব করেন। তিনি ভারতীয় জনতা পার্টির সদস্য।
জামালগঞ্জ ইউনিয়ন
জামালগঞ্জ ইউনিয়ন বাংলাদেশের সিলেট বিভাগের সুনামগঞ্জ জেলার জামালগঞ্জ উপজেলার একটি ইউনিয়ন।
জনপ্রতিনিধি
বর্তমান চেয়ারম্যান-
অমিত ভাস্কর সাতম
অমিত ভাস্কর সাতম ১৪তম মহারাষ্ট্র বিধানসভার সদস্য। তিনি দ্বিতীয় মেয়াদে আন্ধেরি-পশ্চিম বিধানসভা কেন্দ্রের প্রতিনিধিত্ব করছেন। তিনি ভারতীয় জনতা পার্টির সদস্য।
নরেন্দ্রমোহন সেন
নরেন্দ্রমোহন সেন (Narendra Mohan Sen) (13 august 1887 - ২৩ জানুয়ারি, ১৯৬১) ছিলেন স্বদেশী আন্দোলনের প্রথম যুগের রাজনীতিক ব্যক্তিত্ব, ব্রিটিশ বিরোধী স্বাধীনতা আন্দোলনের একজন নেতা। তিনি ১৭ বছর বয়সে ঢাকা মেডিকেল স্কুলে পড়ার সময় বাল্যকালের শিক্ষক পুলিন দাসের প্রভাবে গোপন বিপ্লবী দলে যোগ দেন। ১৯১০ সালে পুলিন দাস গ্রেপ্তার হলে দলের কাজকর্ম পরিচালনা করতেন। ১৯২৫ সালে ঢাকা শহরে গ্রেপ্তার হন। রামকৃষ্ণ মিশনের রাঁচি যক্ষ্মা হাসপাতাল প্রতিষ্ঠা ও পরিচালনায় তার উল্লেখযোগ্য অবদান ছিলো।
রামদাস
রামদাস (Ramdass) ভারতের পাঞ্জাব রাজ্যের অমৃতসর জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে রামদাস শহরের জনসংখ্যা হল ৫৭৯০ জন। এর মধ্যে পুরুষ ৫৩% এবং নারী ৪৭%।
এই শহরের জনসংখ্যার ১৪% হল ৬ বছর বা তার কম বয়সী।
সবুজ ঘাসের উপর হলুদ ফুল
সবুজ ঘাসের উপর হলুদ ফুল ( Tôi thấy hoa vàng trên cỏ xanh  ) ২০১৫ সালে মুক্তিপ্রাপ্ত একটি ভিয়েতনামী চলচ্চিত্র। এটি উপন্যাসিক Nguyễn Nhật Ánh এর লেখা একই নামের উপন্যাস থেকে গৃহীত হয়েছিল। এটি পরিচালনা করেছেন ভিক্টর Vũ এবং প্রযোজিত হয়েছে গ্যালাক্সি মিডিয়া অ্যান্ড এন্টারটেইনমেন্ট সাইগন কনসার্ট, Phương Nam Film, PS Việt Nam এবং K+ টেলিভিশন চ্যানেল দ্বারা। কান চলচ্চিত্র উৎসব ২০১৫ তে এটির প্রিমিয়ার হয়েছিল  এবং প্রেক্ষাগৃহে মুক্তি পায় ২রা অক্টোবর ২০১৫ তে। এটি ৮৯ তম একাডেমি অ্যাওয়ার্ডে সেরা বিদেশী ভাষার চলচ্চিত্রের জন্য ভিয়েতনামী এন্ট্রি হিসাবে নির্বাচিত হয়েছিল কিন্তু কোনো পুরষ্কারের জন্য এটি মনোনীত হয়নি।  ৫ ডিসেম্বর ১৯তম ভিয়েতনাম ফিল্ম ফেস্টিভ্যালে মুভিটি সোনালী পদ্ম (ভিয়েতনামে চলচ্চিত্রের সবচেয়ে সম্মানিত পুরষ্কার) প্রদান করা হয়
বহিঃসংযোগ
সবুজ ঘাসের উপর হলুদ ফুল ফেইসবুকে
স্যান্ডউইচ
স্যান্ডউইচ এমন একটি খাবার, যা সাধারণত শাকসবজি, পনির/চিজের ফালি বা মাংস দিয়ে তৈরি করা হয়। রুটির টুকরোর উপরে বা ভেতরে উপকরণগুলি পুর হিসাবে দেওয়া হয় এবং রুটি উপকরণগুলির ধারক বা মোড়ক হিসাবে থাকে। পশ্চিমা বিশ্বে হাতে বহনযোগ্য জলখাবার হিসাবে স্যান্ডউইচের ব্যুৎপত্তি হয়েছিল, যদিও সময়ের সাথে সাথে বর্তমানে খাবারটি বিশ্বব্যাপী প্রচলিত রয়েছে। প্রতিবছর ৩'রা নভেম্বরকে জাতীয় স্যান্ডউইচ দিবস হিসাবে গণ্য করা হয়।
স্যান্ডউইচ মধ্যাহ্নভোজের জন্য একটি জনপ্রিয় খাবার, যা কাজের বিরতিতে, স্কুলের টিফিনে বা বনভোজনে মধ্যাহ্নভোজনের অংশ হিসাবে খাওয়া হয়। রুটি সাধাসিধেও হতে পারে কিংবা এর স্বাদ এবং সৌন্দর্য বাড়ানোর জন্য মেয়োনেজ বা সরিষার মতো মশালের প্রলেপ দেওয়া হতে পারে। বাড়িতে তৈরি করার পাশাপাশি রেস্তোঁরাগুলিতেও স্যান্ডউইচ ব্যাপকভাবে বিক্রি হয়। খাবারটি গরম বা ঠান্ডা পরিবেশন করা যেতে পারে। এছাড়াও মিষ্টি স্যান্ডউইচ, যেমন চিনাবাদামের মাখন এবং জেলি দিয়ে তৈরি স্যান্ডউইচ'ও রয়েছে।
ইতিহাস
পাশ্চাত্যে রুটির ফালি ব্যবহার করে স্যান্ডউইচের যে আধুনিক ধারণাটি, তা ১৮ শতকের ইউরোপে উদ্দিষ্ট হয়েছিল। তবে রুটি বা রুটি সদৃশ উপকরণ ব্যবহার করে কোনো খাবারের নিচে (বা তার নিচে এবং উপরে) মুড়িয়ে রাখা বা অন্য কোনো ধরনের খাবার আবৃত করে রাখা ১৮ শতকেরও পূর্বেকার সময়ের আভাস দেয় এবং এটি বিশ্বব্যাপী অসংখ্য বহু পুরোনো সংস্কৃতিতেও পাওয়া যায়।
মার্কিন যুক্তরাষ্ট্রে স্যান্ডউইচ প্রথমে নৈশভোজ হিসাবে খাওয়ার প্রচলন শুরু হয়েছিল। বিংশ শতাব্দীর গোড়ার দিকে রুটি আমেরিকান খাদ্যতালিকায় একটি প্রধান উপকরণ হয়ে উঠায় স্যান্ডউইচ'ও ব্যাপক জনপ্রিয়তা লাভ করে।
পৃথ্বী বীর বিক্রম শাহ
পৃথ্বী বীর বিক্রম শাহ (पृथ्वी बीर विक्रम शाह) (১৮ আগস্ট ১৮৭৫ – ১১ ডিসেম্বর ১৯১১) ১৮৮১ সাল থেকে ১৯১১ সাল পর্যন্ত নেপালের রাজা ছিলেন। তাঁর রাজত্বকালের সবচেয়ে উল্লেখযোগ্য ঘটনাগুলোর মধ্যে রয়েছে নেপালে প্রথম অটোমোবাইল চালু করা এবং দেশের বেশিরভাগ অংশের জন্য কঠোর পানি ও পয়ঃনিষ্কাশন ব্যবস্থা তৈরি করা। রাজা পৃথ্বির সবচেয়ে বড় সন্তান ছিলো রাজকন্যা রাজকীয় লক্ষ্মী রাজ্য লক্ষ্মী দেবী, যিনি ফিল্ড মার্শাল কায়সার শমসের জঙ্গবাহাদুর রানাকে বিয়ে করেছিলেন। রাজ্য লক্ষ্মী দেবীকে জ্যেষ্ঠ রাজকন্যা করা হয়েছিল এবং তার ভাই কনিষ্ঠ বয়সে নেপালের সিংহাসনের উত্তরাধিকারী ছিলেন, যখন তার ভাই রাজা ত্রিভুবন বীর বিক্রম শাহ দেব জন্মগ্রহণ করেছিলেন। ততদিনে রাজা পৃথ্বীর কেবল চারটি মেয়ে এবং চারটি ছিল অন্য স্ত্রী।
রাজা পৃথ্বীবীরকে নারায়ণহিতি রয়েল প্যালেসে গৌরবময় বন্দী ও নামমাত্র সম্রাট হিসাবে রাখা হয়েছিল, তার সাহেবজ্যু ভাইরা, যারা তাঁর নিকটতম মিত্র এবং বিশ্বাসী ছিলেন, তাকে পাল্পা, বীরগঞ্জ ও ধনকুট্টাসহ নেপাল জুড়ে বসন্তপুরের হনুমান ঢোকা রাজকীয় প্রাসাদে নির্বাসিত করা হয়েছিল। রাজকীয় প্রগ্রেটিভগুলি পুনরুদ্ধারে পুনরাবৃত্তি করার যে কোনও প্রচেষ্টা রোধ করুন। রাজকীয় সাহেবজিয়াস পূর্ণ রাষ্ট্রীয় সুবিধাসহ সম্মানজনক জীবনযাপন অব্যাহত রেখেছিলেন, তাদের বিভিন্ন অঞ্চলকে ডিউকাম হিসাবে নিয়ন্ত্রণ করেছিলেন এবং রাজার সাথে দেখা করার জন্য প্রায়শই কাঠমান্ডুর আদালতে যেতেন। তবে, রাষ্ট্রীয় বিষয়ে তাদের ক্রমবর্ধমান প্রভাবের কারণে অভ্যুত্থানের আশঙ্কা দেখা দেয় এবং এইভাবে প্রধানমন্ত্রীর সিংহাসনে চন্দ্র সুমশেরের সাথে প্রধানমন্ত্রী বীর সুমশেরের শাসনের অবসানের পরে পরিবারের উপর চাপানো আন্দোলন বিধিনিষেধ আরও বেশি তীব্র হয়ে ওঠে।
অনেকটা তাঁর পিতার মতো রাজা পৃথ্বীবীর তুলনামূলকভাবে কম বয়সে সন্দেহজনক পরিস্থিতিতে মারা গিয়েছিলেন এবং তাঁর ছেলে ত্রিভুবন সিংহাসনে আরোহণ করেছিলেন
শেখ আসিফ শেখ রশিদ
শেখ আসিফ শেখ রশিদ মহারাষ্ট্রের একজন ভারতীয় রাজনীতিবিদ। তিনি মহারাষ্ট্র বিধানসভার প্রথম মেয়াদের সদস্য। তিনি ২০১৪ সালের মহারাষ্ট্র বিধানসভা নির্বাচনে মালেগাঁও সেন্ট্রাল (বিধানসভা কেন্দ্র) থেকে জয়ী হন।
শ্রুববতী গোস্বামী
শ্রুববতী গোস্বামী (ইংরাজী: Srubabati Goswami) হচ্ছেন একজন ভারতীয় বিজ্ঞানী৷ তিনি উচ্চ শক্তির পদার্থ বিজ্ঞানে গবেষণা করেছেন। তদুপরি জ্যোতিঃকণিকা পদার্থ বিজ্ঞান এবং নিউট্রিনো পদার্থ বিজ্ঞানের সাথে তিনি ঘনিষ্ঠভাবে জড়িত। কলিকতা বিশ্ববিদ্যালয়র বিজ্ঞান কলেজ থেকে "নিউট্রিনো দোলনে" গবেষণা করে ডক্টরেট ডিগ্রী অর্জন করা তিনি হলেন প্রথম ভারতীয় মহিলা। তিনি গবেষণা করেছিলেন সাহা নিউক্লিয়ার পদার্থ বিজ্ঞান প্রতিষ্ঠান এবং ভৌতিক গবেষণা প্রয়োগশালায় (PRL)। পরে তিনি হরিশ চন্দ্র গবেষণা প্রতিষ্ঠানে কাজ করেন। ভৌতিক গবেষণা প্রয়োগশালায় তাত্ত্বিক উচ্চশক্তির পদার্থ বিজ্ঞানের তিনি একজন জ্যেষ্ঠ অধ্যাপক। তিনি ভারতীয় বিজ্ঞান একাডেমী; জাতীয় বিজ্ঞান একাডেমী, ভারত; এবং ভারতীয় জাতীয় বিজ্ঞান একাডেমীর সভ্য।
মোজিলা পাবলিক লাইসেন্স
মোজিলা পাবলিক লাইসেন্স (এমপিএল) (Mozilla Public License) হচ্ছে একটি ফ্রি ও মুক্ত সফটওয়্যারের লাইসেন্স। যে সব সফটওয়্যার মোজিলা পাবলিক লাইসেন্সের আওতায় প্রকাশ করা হয় সেগুলো বিনামূল্যে ব্যবহার ও বিতরণ করা যায়। এই সব সফটওয়্যারের সাথে সাধারণত তার প্রোগ্রাম সংকেতও বিনামূল্যে ব্যবহার ও বিতরণের জন্যে প্রকাশ করা হয়। কেউ যদি এই প্রোগ্রাম সংকেতের উন্নয়ন করে তবে উন্নত প্রোগ্রাম সংকেত প্রকাশ করতে চাইলে অবশ্যই এমপিল ব্যবহার করতে হবে। অন্য কোনো লাইসেন্সে প্রকাশ করা যাবে না।
সঞ্জয় হানমন্তরাও পুরম
সঞ্জয় হানমন্তরাও পুরম ১৩তম মহারাষ্ট্র বিধানসভার সদস্য ছিলেন। তিনি আমগাঁও বিধানসভা কেন্দ্রের প্রতিনিধি ছিলেন। তিনি ভারতীয় জনতা পার্টির সদস্য।
মার্ক বার্জেস
মার্ক গর্ডন বার্জেস (Mark Burgess; জন্ম: ১৭ জুলাই, ১৯৪৪) অকল্যান্ডে জন্মগ্রহণকারী সাবেক ও বিখ্যাত নিউজিল্যান্ডীয় আন্তর্জাতিক ক্রিকেটার ও ফুটবলার। ১৯৬৮ থেকে ১৯৮১ সময়কালে নিউজিল্যান্ড ক্রিকেট দলের অন্যতম সদস্য ছিলেন তিনি। এছাড়াও, ১৯৭৮ থেকে ১৯৮০ মেয়াদে জাতীয় দলের অধিনায়কের দায়িত্ব পালন করেছেন।
ঘরোয়া প্রথম-শ্রেণীর ক্রিকেটে অকল্যান্ডের প্রতিনিধিত্ব করেন তিনি। দলে তিনি মূলতঃ ডানহাতে ব্যাটিং করতেন। পাশাপাশি ডানহাতে অফ ব্রেক বোলিংয়ে পারদর্শীতা দেখিয়েছেন মার্ক বার্জেস।
প্রারম্ভিক জীবন
অকল্যান্ডের কাছাকাছি রেমুইরা এলাকায় শৈশবকাল অতিবাহিত করেন। সেখানেই রেমুইরা ইন্টারমিডিয়েট গ্রামার স্কুলে অধ্যয়ন করেন। ১৯৫৮ থেকে ১৯৬৩ সাল পর্যন্ত অকল্যান্ড গ্রামার স্কুলে থাকাকালে সহজাত ক্রীড়া প্রতিভা তুলে ধরেন। এরফলে ক্রিকেট ও ফুটবল খেলায় বিদ্যালয়ের প্রথম একাদশে বেশ কয়েক বছর খেলেছেন। ক্রিকেট খেলার প্রথম একদাশ দলটিতে পরবর্তীকালে নিউজিল্যান্ডের অধিনায়ক হ্যাডলি হাওয়ার্থ এবং টেস্ট খেলোয়াড় টেরি জার্ভিস ও রস মর্গ্যানের অংশগ্রহণ ছিল।
তার বাবা গর্ডন বার্জেস ১৯৪০-৪১ থেকে ১৯৫৪-৫৫ মৌসুম পর্যন্ত অকল্যান্ডের পক্ষে খেলেছেন। এছাড়াও ১৯৬৯ সালে ইংল্যান্ড, ভারত ও পাকিস্তানে নিউজিল্যান্ড দলকে পরিচালনা করেন গর্ডন বার্জেস।
প্রথম-শ্রেণীর ক্রিকেট
১৯ বছর বয়সে প্রথম-শ্রেণীর ক্রিকেটে অভিষেক ঘটে বার্জেসের। ১৯৬৩-৬৪ মৌসুমে নিউজিল্যান্ড অনূর্ধ্ব-২৩ দলের সদস্যরূপে অকল্যান্ডের বিপক্ষে তার এ অভিষেক। ১৯৬৬-৬৭ মৌসুমে প্লাঙ্কেট শীল্ডে অকল্যান্ডের পক্ষে প্রথম খেলায় অংশ নেন। ঐ প্রতিযোগিতায় ৬ খেলায় অংশ নিয়ে ৩৩.৭৫ গড়ে ২৭০ রান তোলেন। এরফলে তিনি দল নির্বাচকমণ্ডলীর দৃষ্টি আকর্ষণে সক্ষম হন ও ১৯৬৭-৬৮ মৌসুমে টেস্টবিহীন সফরে অস্ট্রেলিয়ায় যান। এরপর ভারতের বিপক্ষে চার টেস্টে অংশ নিয়ে তিনটি অর্ধ-শতক করেন। দ্বিতীয় সর্বোচ্চ ২৭১ তোলেন ৩৩.৮৭ গড়ে।
টেস্ট ক্রিকেট
পাকিস্তানে তিনি তার প্রথম টেস্ট শতক হাঁকান। ঢাকায় অনুষ্ঠিত তৃতীয় টেস্টে সিরিজ জয়ের তাদের জয় বা ড্রয়ের প্রয়োজন ছিল যা বিদেশের মাটিতে কোন প্রতিপক্ষের বিপক্ষে প্রথম সিরিজ বিজয় হিসেবে চিহ্নিত হয়। প্রথম ইনিংসে ৫৯ করেন। এরপর দ্বিতীয় ইনিংসে ১০১/৮ হবার পর দলটি মাত্র ৮৪ রানে এগিয়ে যায় ও সমূহ পরাজয়ের সম্মুখীন হয়। কিন্তু, নবম উইকেটে বব কুনেছকে সাথে নিয়ে মূল্যবান ৯৬ রানের জুটি গড়েন। ঐ ইনিংসে তিনি ১১৯ রানে অপরাজিত ছিলেন। উইজডেনের মতে, বার্জেস চমকপ্রদ ক্রীড়াশৈলী প্রদর্শন করেছিলেন সোয়া চার ঘণ্টার ব্যবধানে।
অধিনায়কত্ব
বার্জেস তার ৫০ টেস্টের ১০টিতে নিউজিল্যান্ড দলকে নেতৃত্ব দিয়েছিলেন। তার নেতৃত্বে দল কেবলমাত্র একটি টেস্টে জয় পায়। ১৯৭৭-৭৮ মৌসুমে ওয়েলিংটনে সফরকারী ইংল্যান্ডের বিপক্ষে ঐ জয়টি দুই দেশের মধ্যকার ৪৮তম টেস্টে প্রথম ছিল। ১৯৭৯ সালের ক্রিকেট বিশ্বকাপে দলের অধিনায়কত্ব করেন। সেমি-ফাইনালে উঠলেও ইংল্যান্ডের কাছে মাত্র নয় রানের ব্যবধানে পরাজিত হয়।
ক্রিস্টোফার মার্টিন-জেনকিন্সের মতে, তার নেতৃত্ব গুণে নিজ দলসহ প্রতিপক্ষের কাছে বেশ জনপ্রিয় ছিলেন তিনি। তার দৃষ্টিতে জয় কিংবা পরাজয়বরণ, তবে জীবন বা মৃত্যু নয়।
১৯৮০-৮১ মৌসুমে মেলবোর্নে স্বাগতিক অস্ট্রেলিয়ার বিপক্ষে সর্বশেষ টেস্টে অংশগ্রহণ করেন। অধিনায়ক হিসেবে তার স্থলাভিষিক্ত জিওফ হাওয়ার্থের দলে ৪৯ ও অপরাজিত ১০* তোলেন। পরের খেলায় তাসমানিয়ার বিপক্ষে ১৩৪ তোলেন ও সফর শেষে ৩৬ বছর বয়সে প্রথম-শ্রেণীর ক্রিকেটকে বিদায় জানান তিনি।
ফুটবলে অংশগ্রহণ
১৯৬৫ সালে নিউজিল্যান্ডের বর্ষসেরা ফুটবলার মনোনীত হন। জাতীয় অনূর্ধ্ব-২৩ দলের পক্ষে ১৯৬৫ থেকে ১৯৬৭ সাল পর্যন্ত ফুটবল খেলেন। ৭ খেলায় তিনি ১ গোল করেন। এছাড়াও ১৯৬৭ সালে ম্যানচেস্টার ইউনাইটেড ক্লাবের বিপক্ষে অনানুষ্ঠানিক খেলায় অংশ নেন। প্রায় ত্রিশ বছর পর নিউজিল্যান্ড সকার কাউন্সিলের সাথে জড়িত থাকেন। ২০১৩ সালে বার্জেস ফ্রেন্ডস অব ফুটবল নামীয় স্বাধীন দলের প্রতিষ্ঠাতা সদস্য মনোনীত হন।
যোগেশচন্দ্র চট্টোপাধ্যায়
যোগেশচন্দ্র চট্টোপাধ্যায় (Jogesh Chandra Chatterjee) (১৮৯৫ - ২২ এপ্রিল, ১৯৬৯) ছিলেন ব্রিটিশ বিরোধী স্বাধীনতা আন্দোলনের একজন রাজনৈতিক ব্যক্তিত্ব এবং অগ্নিযুগের বিপ্লবী। তিনি কুমিল্লায় পূর্ণ চক্রবর্তীর প্রভাবে গুপ্ত বিপ্লবী দলের সদস্য হন। ১৯১৩ সালে কুমিল্লায় বঙ্গীয় প্রাদেশিক রাজনৈতিক সম্মেলনে স্বেচ্ছাসেবকরূপে সরকারি আদেশ অমান্য করেন।  ১৯১৪ সালে বিশ্বযুদ্ধের পটভূমিকায় ভারতে বিপ্লবী অভ্যুত্থানের অংশ হিসেবে চট্টগ্রাম, নোয়াখালী ও ত্রিপুরা অঞ্চলে বিদ্রোহ ঘটানোর চেষ্টায় অংশ নেন। ৯ অক্টোবর ১৯১৬ তারিখে কলকাতায় গ্রেপ্তার হন। ৬ এপ্রিল, ১৯২৭ তারিখে কাকোরি ষড়যন্ত্র মামলায় তার দ্বীপান্তর দণ্ড হয়।
শ্রী রত্নেশ্বর মহাদেব মন্দির
শ্রী রত্নেশ্বর মহাদেব মন্দির পাকিস্তানের অন্যতম ঐতিহাসিক হিন্দু মন্দির। দেড়শত বছরের পুরনো মন্দিরটি পাকিস্তানের সিন্ধ প্রদেশের রাজধানী করাচী ক্লিফটন সৈকতের কাছে ক্লিফটন গুহায় অবস্থিত। মন্দিরটি শিবরাত্রি উৎসবের জন্য প্রসিদ্ধ। এই উৎসবের সময় মন্দিরটিতে ২৫,০০০ হিন্দু পূণ্যার্থির সমাগম ঘটে। একই নামে ভারতের বেনারসে একটি হেলানো মন্দির আছে।
স্থাপত্য
শ্রী রত্নেশ্বর মহাদেব মন্দির একটি ভূগর্ভস্থ মন্দির। মন্দিরটিকে শহরের অন্যতম সুন্দর স্থাপত্য হিসেবে বিবেচনা করা হয়। মন্দিরে ছয়টি ভূগর্ভস্থ স্তর রয়েছে। করাচীর জাহাঙ্গীর কোঠারি প্যারেডের কাছে দুটি সিঁড়ি রয়েছে যা দিয়ে এই ভূগর্ভস্থ স্তরের দিকে যাওয়া যায়। চতুর্থ ভূগর্ভস্থ স্তরটি মার্বেল দ্বারা তৈরি একটি উঠোনের তল। পঞ্চম স্তরে একটি সুড়ঙ্গ আছে। ধারণা করা হয়, এই সুড়ঙ্গটি করাচীর মহাত্মা প্যালেসের সাথে যুক্ত আছে। এছাড়াও গুহার অভ্যন্তরে একটি স্বাদু পানির ঝর্ণা আছে।
ধর্মীয় গুরুত্ব
করাচির হিন্দুধর্মাবলম্বীদের বিশ্বাস দেবতা শিব তৃতীয় নেত্র দিয়ে সমুদ্রের উপর নজর রাখেন এবং বন্যা ও সামুদ্রিক দুর্যোগ হতে শহরকে রক্ষা করেন। হিন্দুদের বিশ্বাস অনুযায়ী দেবতা শিব এই গুহায় বাস করতেন, আরেকটি মত অনুযায়ী গুরু নানক এই গুহায় ধ্যান করতে আসতেন।
শিবরাত্রি উৎসব
শিবরাত্রি রাতে করাচির হিন্দুরা উপবাস পালন করে শ্রী রত্নেশ্বর মহাদেব মন্দিরে যান। পরে, চনেসার গোথ থেকে ভক্তরা পবিত্র গঙ্গার জল নিয়ে মন্দিরে আসেন। এই পবিত্র জলে ভগবান শিব স্নান করানো হয়। ভোর ৫ টা অবধি পূজা অর্চনা চলে। তারপরে ভক্তরা সমুদ্রের কাছে ফুল, ধূপ, ভাত, নারকেল এবং একটি দিয়া সংবলিত পুজোর থালি বহনকারী মহিলাদের সাথে খালি পায়ে হাঁটেন এরপর তারা তাদের উপোস ভাঙ্গেন। পরে তারা মন্দিরে রান্নাঘরে প্রস্তুত খাবার খেয়ে উপভোগ করেন।
বাংলাদেশ বিমান বাহিনী একাডেমি
বাংলাদেশ বিমান বাহিনী একাডেমি একটি প্রশিক্ষণ ও সামরিক শিক্ষাপ্রতিষ্ঠান। ​​বাংলাদেশ বিমান বাহিনীর মধ্যে কর্মকর্তা হতে প্রস্তুতদের এই প্রতিষ্ঠানে প্রাথমিক প্রশিক্ষণ প্রদান করা হয়। বাংলাদেশ বিমান বাহিনী একাডেমি যশোরের মতিউর রহমান বিমান ঘাঁটিতে অবস্থিত।
প্রশিক্ষন ব্যবস্থা
নতুন নিয়োগ প্রাপ্ত ক্যাডেটদের তিন বছরের প্রশিক্ষণের মধ্যে দিয়ে কমিশন লাভ করতে হয়।প্রাথমিকভাবে তারা বাংলাদেশ মিলিটারি একাডেমিতে যোগদান করে। সেখানে তারা তিন মাসের প্রশিক্ষণ লাভ করে। প্রাথমিক প্রশিক্ষণ লাভ করে তারা বাংলাদেশ বিমান বাহিনী একাডেমিতে ফিরে আসে। জেনারেল ডিউটি শাখা ১২০ ঘণ্টার বেসিক প্রশিক্ষণ লাভ করে। তিন বছর সফলতার সাথে প্রশিক্ষনের পর তারা বিভিন্ন শাখায় কমিশন লাভ করে। যেমন- জেনারেল ডিউটি (পাইলট), রক্ষণাবেক্ষণ, এয়ার ডিফেন্স উইপেন কন্টোলার (ADWC), লজিস্টিক, বিমান ট্রাফিক নিয়ন্ত্রণ। একজন ফ্লাইট ক্যাডেট  বাংলাদেশ ইউনিভার্সিটি অব প্রফেশনালস থেকে অ্যারোনটিক্সে বিএসসি ডিগ্রি লাভ করে।
জামালগঞ্জ উত্তর ইউনিয়ন
জামালগঞ্জ উত্তর ইউনিয়ন বাংলাদেশের সিলেট বিভাগের সুনামগঞ্জ জেলার জামালগঞ্জ উপজেলার একটি ইউনিয়ন।
জনপ্রতিনিধি
বর্তমান চেয়ারম্যান-
রামপুরা ফুল
রামপুরা ফুল (Rampura Phul) ভারতের পাঞ্জাব রাজ্যের বাথিন্দা জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে রামপুরা ফুল শহরের জনসংখ্যা হল ৪২,৮২০ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬৬%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে রামপুরা ফুল এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
এনাম মেডিকেল কলেজ ও হাসপাতাল
এনাম মেডিকেল কলেজ ও হাসপাতাল(ইএমসিএইচ) বাংলাদেশের ঢাকা জেলার সাভার উপজেলায় অবস্থিত একটি বেসরকারি মেডিকেল কলেজ ও হাসপাতাল। ২০০৩ সালে হাসপাতালটি প্রতিষ্ঠিত হয়। এটি ঢাকা বিশ্ববিদ্যালয়ের অধিভুক্ত কলেজ।.
হাসপাতালটি ৫ বছর মেয়াদী ব্যাচেলর অব মেডিসিন, ব্যাচেলর অব সার্জারি(এমবিবিএস) ডিগ্রি প্রদান করে থাকে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলকভাবে করতে হয়। ডিগ্রিটি বাংলাদেশ মেডিকেল এন্ড ডেন্টাল কাউন্সিল অনুমোদিত।
অবস্থান
প্রতিষ্ঠানটি সাভার পৌরসভার পার্বতীনগরে থানা রোডের পাশে অবস্থিত।
ইতিহাস
১৯৮৯ সালে এনামুর রহমান এনাম ক্লিনিক নামে প্রতিষ্ঠিত করেন। ডা: এনামুর রহমান সরকারি চাকরি ছেড়ে দিয়ে প্রথমে ভাড়া বাসায় এনাম ক্লিনিক নামে ছয় শয্যার একটি ছোট ক্লিনিক করেন। পরবর্তীতে ২০০৩ সালে এটি মেডিকেল কলেজে রূপান্তরিত হয় এবং এনাম মেডিকেল কলেজ ও হাসপাতাল নামকরণ করা হয়।  এরপর ২০০৩-২০০৪ শিক্ষাবর্ষে ৫০ জন ছাত্র-ছাত্রী নিয়ে এর প্রাতিষ্ঠানিক কার্যক্রম শুরু হয়। ২০১৩ সালের রানা প্লাজা ভবন ধসের গার্মেন্টস শ্রমিকদের এই হাসপাতালে চিকিৎসা সেবা দেওয়া হয়েছিল।
শিক্ষা কার্যক্রম
বর্তমানে এটি এক হাজার শয্যা বিশিষ্ট একটি বেসরকারি হাসপাতাল এবং এখানে সাত শতাধিক শির্ক্ষার্থী পড়াশোনা করছে।
জীবিত ও মৃত
থাম্ব|জীবিত ও মৃত - রবীন্দ্রনাথ ঠাকুর জীবিত ও মৃত ১৮৯২ সালে রবীন্দ্রনাথ ঠাকুর কর্তৃক রচিত একটি বাংলা ছোটগল্প। এটি রবীন্দ্রনাথের একটি উল্লেখযোগ্য ছোটগল্প। এটি গল্পগুচ্ছে অন্তর্ভুক্ত আছে।
সংক্ষিপ্ত কাহিনী
কাদম্বিনী সন্তানহীনা বিধবা মহিলা। ভাশুরের ছেলের সাথে তার দুর্দান্ত বন্ধন রয়েছে। একদিন রাতে হঠাৎ সে মারা যায়। চারজন ব্রাহ্মণ তাকে অন্ত্যেষ্টিক্রিয়ার জন্য শ্মশানে নিয়ে যান। কিন্তু হঠাৎ সে তার জীবন ফিরে পেয়ে হাঁটতে থাকে। তবে সে নিজেকে ভুত বলে মনে করে এবং সেজন্য সে তার বাড়িতে ফিরে যায় নি। একজন লোকের সহায়তায় সে তার বান্ধবী যোগমায়ার বাড়িতে আসে। তবে সেখানে সে অস্বস্তিকর জীবনযাপন করে এবং তাই তাকে যোগামায়ার সঙ্গ ত্যাগ করতে হয়েছিল। পরে সে নিজের শ্বশুরবাড়িতে ফিরে আসে। কিন্তু পরিবারের সদস্যরা তাকে জীবিত হিসাবে গ্রহণ করে না। শেষ পর্যন্ত আত্মহত্যা করার পরে, কাদম্বিনী প্রমাণ করে যে সে বেঁচে ছিল।
বিশ্লেষণ
গল্পটি সাহিত্যের দুটি অনন্য রূপকে একত্রিত করেছে: অতিপ্রাকৃত গল্প এবং ব্যঙ্গাত্মক উপমা। তবে এটি কোনও নিখুঁত অতিপ্রাকৃত গল্প নয়। কাদম্বিনীর অস্তিত্ব অতিপ্রাকৃত। এতে জীবন এবং মৃত্যুর মধ্যে আটকে থাকার ধারণা চিত্রিত হয়েছে। সংক্ষেপে, এটি মৃত্যুর রহস্য নিয়ে কাজ করে। গল্পটির প্রসিদ্ধ লাইনটি হ'ল "কাদম্বিনী মরিয়া প্রমাণ করিল, সে মরে নাই।"
প্রকাশ ফাতেরপেকার
প্রকাশ ফাতেরপেকার হলেন মুম্বাই, মহারাষ্ট্রের একজন শিবসেনা রাজনীতিবিদ। তিনি ১৪তম মহারাষ্ট্র বিধানসভার সদস্য। তিনি শিবসেনার সদস্য হিসাবে ভারতের মুম্বাই, মহারাষ্ট্রের চেম্বুর বিধানসভা কেন্দ্রের প্রতিনিধিত্ব করেন।
ঝালকাঠি এন এস কামিল মাদ্রাসা
ইতিহাস
প্রখ্যাত আলেম হযরত মাওলানা মুহাম্মদ আযীযুর রহমান কায়েদ সাহেব.১৯৫০ সালে ফোরকানিয়া মাদরাসা নামে এর কার্যক্রম শুরু করেন। সেই সময় ঝালকাঠি পৌর এলাকার বাসন্ডা গ্রামে একটি ক্ষুদ্র মক্তব হিসাবে যাত্রা শুরু করে বর্তমান এনএস মাদ্রাসাটি। ১৯৬১ সালে মাদরাসাটি দাখিল ও ১৯৮৬ সালে কামিল (হাদীস) পর্যায়ে উন্নীত হয়।
মাদরাসার সাবেক অধ্যক্ষ মাওলানা মুহাম্মদ খলীলুর রহমান নেছারাবাদী (মাওলানা আযীযুর রহমান নেছারাবাদীর একমাত্র ছেলে) ১৯৯৪ সনে দায়িত্ব গ্রহণের পর থেকে গভর্নিং বডি, শিক্ষকমন্ডলী ও অভিভাবকদের সহযোগিতায় মাদরাসার অবকাঠামোগত উন্নয়ন করার পরে বাংলাদেশের ইসলামী ও সাধারণ শিক্ষা জগতে দেশসেরা প্রতিষ্ঠানে পরিণত হয়।
এই মাদ্রাসাটি ২০০৬ সালের ফাযিল ও কামিল ডিগ্রি প্রদানের জন্য ইসলামী বিশ্ববিদ্যালয়, কুষ্টিয়া অধিভুক্ত হয়। এবং ২০০৬ সালে ইসলামি আরবি বিশ্ববিদ্যালয়, ঢাকার অধীনে স্থানান্তরিত হয়।
শিক্ষা কার্যক্রম
মাদ্রাসায় ক্লাস নেওয়ার পাশাপাশি মাদ্রাসার আবাসিক হোস্টেলের ব্যবস্থা রয়েছে। আবাসিক ছাত্রদের জন্য বিষয় ভিত্তিক শিক্ষক রয়েছে, ছাত্রদের সার্বক্ষণিক তদারকি করার জন্য তাদের মাদ্রাসার ব্যক্তিগত তহবিল থেকে নিয়োগ করা হয়েছে।
শিক্ষার্থী- শিক্ষকগন
মাদ্রাসাটিতে দাখিল, আলিম, ফাজিল, কামিল সব শ্রেণি মিলিয়ে প্রায় সাড়ে ৫ হাজার ছাত্র রয়েছে।
নেছারাবাদীর দরবার শরিফ
আযীযুর রহমান নেছারাবাদী র ভক্তরা, শুভাকাঙ্ক্ষীগন, সাধারণ মানুষ সবাই তার কাছে আসতো নিজের প্রয়োজন মেটানোর জন্য। অনেকে আসতো পরামর্শ নিতে, অনেকে আসতো দ্বীনের ব্যপারে ফতোয়া নিতে, আলোচনা শুনতে। এইসকল মানুষের সাথে কথা বলার জন্য তার একটি আলাদা স্থান প্রয়োজন ছিলো। তাই তিনি মাদ্রাসার অভ্যন্তরেই প্রতিষ্ঠা করেছিলেন দরবার শরীফ। এখানে তিনি সবার সামনে আলোচনা করতেন। এখনো সেই দরবার শরীফ রয়েছে এখানে তার জীবনী নিয়ে আলোচনা অনুষ্ঠান হয়ে থাকে।
নেছারাবাদীর মাজার শরীফ
মাদ্রাসার অভ্যন্তরেই আযীযুর রহমান নেছারাবাদী র কবরস্থ করা হয়, বর্তমানে এটা কিছু দর্শনীয় স্থান হয়ে গিয়েছে। মাদ্রাসায় বহু মানুষ আসে এই মাজার দেখতে। এখানে এসে সবাই কবর জিয়ারত করে, নিজেদের জন্য ও নেছারাবাদীর জন্য দোয়া করে।
সুযোগ-সুবিধা
মাদ্রাসাটি অত্যাধুনিক সুযোগ-সুবিধা সংবলিত একটি মাদ্রাসা। এর নিজস্ব জমির উপর সুবিশাল খেলার মাঠ রয়েছে, মসজিদ রয়েছে, লাইব্রেরি ভবন রয়েছে। মাদ্রাসার সবচেয়ে আকর্ষণীয় বিষয় হচ্ছে এই সুবিশাল মাঠ, এখানে ছাত্ররা অবসর সময়ে খেলাধুলা করে থাকে। মাদ্রাসাটির আকর্ষণীয় প্রধান ফটক কুষ্টিয়ার ইসলামী বিশ্ববিদ্যালয়, বাংলাদেশের প্রধান ফটকের আদলে তৈরি করা হয়েছে।
নেছারাবাদ কেন্দ্রীয় জামে মসজিদ
মাদ্রাসার শিক্ষার্থীদের নামাজ পড়ার জন্য মাদ্রাসার অভ্যন্তরেই পাঁচ তলা বিশাল আয়তনের একটি আকর্ষণীয় মসজিদ রয়েছে। মাদ্রাসার আবাসিক ছাত্রদের ৫ ওয়াক্ত নামাজ বাধ্যতামূলকভাবে এই মসজিদে আদায় করতে হয়। এবং প্রতি জুম্মায় দেশের বিভিন্ন প্রান্ত থেকে হাজার হাজার ধর্মপ্রাণ মুসল্লীদের সমাগম ঘটে।
লাইব্রেরি কমপ্লেক্স ভবন
মাদ্রাসার ছাত্রদের জন্য উন্মুক্ত একটি বিশাল লাইব্রেরি রয়েছে, এখানে ইসলামের ইতিহাস, বাংলাদেশের ইতিহাস, ইসলামি রাজনীতি, অর্থনীতি সহ সকল ধরনের বই পাওয়া যায়। ছাত্ররা এখানে এসে বই পড়তে পারে, এবং প্রয়োজন অনুসারে এখান থেকে বই সংগ্রহ করতে পারে।
শিক্ষা-সহায়ক কার্যক্রম
এই মাদ্রাসাটি প্রতিষ্ঠা করেছিলো ঝালকাঠি অঞ্চলের বিশিষ্ট পীর মাওলানা মুহাম্মদ আযীযুর রহমান নেছারাবাদী, তার জীবিত থাকাকালীন মাদ্রাসার অভ্যন্তরে একটি দরবার শরীফ প্রতিষ্ঠা করেছিলো নিজের প্রয়োজনে। মাদ্রাসার সার্বিক তত্ত্বাবধায়ন করার জন্য তিনি সবসময় মাদ্রাসাতে অবস্থান করতেন।
উল্লেখযোগ্য প্রাক্তন শিক্ষার্থী
মাওলানা আব্দুল মতিন, পীর সাহেব, নাঙ্গুলী দরবার শরীফ।
অধ্যাপক মুহাম্মদ শহীদুল হক, চেয়ারম্যান, গণযোগাযোগ ও সাংবাদিকতা বিভাগ, চট্রগ্রাম বিশ্ববিদ্যালয়।
অধ্যাপক মুহাম্মদ আমীনুল হক, দাওয়াহ এন্ড ইসলামিক স্টাডিজ বিভাগ, আন্তর্জান্তিক ইসলামী বিশ্ববিদ্যালয়, চট্রগ্রাম।
অধ্যক্ষ মুহাম্মদ ফয়জুল হক
ডাঃ হাফিজুর রহমান
ফেলেকনাস উকা
ফেলেকনাস উকা (Feleknas Uca; জন্ম ১৯ সেপ্টেম্বর ১৯৭৬) একজন কুর্দি বংশোদ্ভূত তুর্কি রাজনীতিবিদ। ১৯৯৯ থেকে ২০০৯ পর্যন্ত তিনি জার্মানি থেকে ইউরোপীয় পার্লামেন্টের সদস্য ছিলেন। ২০০৫ সালে ইরাকের আইনসভা নির্বাচিত হওয়ার আগ পর্যন্ত ফেলেকনাস উকা বিশ্বের একমাত্র ইয়াজিদি পার্লামেন্টারিয়ান ছিলেন। ২০১৫ সালের জুন মাসে তিনি তুরস্কে দিয়ারবাকরের প্রতিনিধিত্ব করে সংসদ সদস্য নির্বাচিত হন।
জীবন ও কর্ম
ফেলেকনাস উকা পশ্চিম জার্মানির লোয়ার স্যাক্সনিতে জন্মগ্রহণ করেছিলেন। তিনি মূলত তুরস্কের একজন অভিবাসী ইয়াজিদি পরিবারে সদস্য। ফেলেকনাস উকা সেলের কমপ্রিহেনসিভ স্কুল থেকে স্নাতক ডিগ্রি অর্জন করে এবং তিনি একজন ডাক্তারের সহকারী হিসেবে শিক্ষানবিশ শুরু করে। ২০১০ সালে তিনি ফেলেকনাস উকা ফাউন্ডেশন প্রতিষ্ঠা করেন যা নারী ও শিশুদের অধিকারের উপর আলোকপাত করে। উকা টের ডেস ফেমসের প্রতিনিধির স্থানীয় মুখপাত্রও ছিলেন। ২০১৪ সালের জুলাই পর্যন্ত তুরস্কের দিয়ারবাকিরে স্থানান্তরিত না হওয়া পর্যন্ত ফেকনাস উকা সেলিতে থাকতেন।
ইউরোপীয় পার্লামেন্ট
ফেলেকনাস ১৯৯৯ সালে, ২২ বছর বয়সে ইউরোপীয় পার্লামেন্টে 'গণতান্ত্রিক সমাজতন্ত্রের' জাতীয় তালিকার ছয়টি স্থানে মধ্যে পঞ্চম নির্বাচিত হন। পঞ্চম ইউরোপীয় পার্লামেন্টে (১৯৯৯-২০০৪) তিনি সংস্কৃতি, শিক্ষা, মিডিয়া এবং সমান সুযোগ সম্পর্কিত সংসদের কমিটিতে স্থান পান। তিনি তুরস্কের কুর্দিপন্থী গোষ্ঠীর সঙ্গে ঘনিষ্ঠ সম্পর্ক বজায় রেখেছিলেন এবং ইইউ-তুরস্ক যৌথ সংসদীয় কমিটির সদস্য ছিলেন।
ষষ্ঠ ইউরোপীয় পার্লামেন্ট (২০০৪-২০০৯)-এর নির্বাচনে পিডিএস-এর প্রার্থী নির্বাচনের ক্ষেত্রে উকা পিডিএস-এর জাতীয় তালিকায় সপ্তম স্থানে নেমে গিয়েছিল, যার ফলে তার আসনটি তীব্র চাপে পড়েছিল। অবশেষে নির্বাচন শেষ তিনি সফল স্থানে ফিরে এসেছিলেন।
ইউরোপীয় পার্লামেন্টে কাজ করার সময় তিনি তুরস্কের মধ্যে কুর্দিপন্থী অবস্থানের জন্য বিতর্কের সৃষ্টি করেছিলেন। ২০০৫ সালে তুর্কি পুলিশ কুর্দি ভাষায় উকার দেওয়া ডেমোক্রেটিক পিপলস পার্টির (ডিইএইচএপি) বক্তৃতার জন্য তদন্ত করেছিল, যেখানে তিনি নির্বাচনী সীমা ১০ শতাংশ থেকে কমিয়ে আনার আহ্বান জানিয়েছিলেন, সাধারণ ক্ষমা ঘোষণা করেছিলেন এবং সমস্ত সামরিক পদক্ষেপ স্থগিত করেছিলেন।
২০০৯ সালে উকা ইউরোপীয় পার্লামেন্ট ত্যাগ করেন। ২০১২ সালে তুরস্কের ইস্তাম্বুল বিমানবন্দরে তুর্কি কারাগারে কুর্দি বন্দীদের কাছে বিপুল সংখ্যক বি-১ ভিটামিন নেওয়ার চেষ্টার জন্য তাকে আটক করা হয়েছিল এবং জার্মানিতে নির্বাসিত করা হয়েছিল।
আর্থার সেকাল
আর্থার উইলিয়াম সেকাল (Arthur Seccull; জন্ম: ১৪ সেপ্টেম্বর, ১৮৬৮ - মৃত্যু: ২০ জুলাই, ১৯৪৫) কেপ উপনিবেশের কিং উইলিয়ামস টাউন এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৯৬ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স ও গটেং দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন আর্থার সেকাল। ডানহাতে মিডিয়াম বোলিংয়ের পাশাপাশি ডানহাতে নিচেরসারিতে কার্যকরী ব্যাটিংশৈলী প্রদর্শন করেছেন তিনি।
প্রথম-শ্রেণীর ক্রিকেট
১৮৮৯-৯০ মৌসুম থেকে ১৮৯৬-৯৭ মৌসুম পর্যন্ত আর্থার সেকালের প্রথম-শ্রেণীর খেলোয়াড়ী জীবন চলমান ছিল।
দক্ষিণ আফ্রিকার প্রাদেশিক ক্রিকেটে প্রধানত ট্রান্সভালের পক্ষাবলম্বন করেন। এছাড়াও, কিম্বার্লী ও ওয়েস্টার্ন প্রভিন্সের পক্ষে খেলেছেন। ১৮৯৩-৯৪ মৌসুমে কারি কাপের চূড়ান্ত খেলায় ব্যক্তিগত সেরা বোলিং পরিসংখ্যান ৬/৪৮ পান। এরফলে, নাটালের বিপক্ষে ইনিংস ব্যবধানে জয় তুলে নেয় ওয়েস্টার্ন প্রভিন্স দল। এ খেলাতেই ব্যক্তিগত সেরা ৬৪ রানের ইনিংস খেলেন। এছাড়াও, এক বছর বাদে কারি কাপে ওয়েস্টার্ন প্রভিন্সের বিপক্ষে ট্রান্সভালকে জয় এনে দেন।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন আর্থার সেকাল। ২১ মার্চ, ১৮৯৬ তারিখে কেপ টাউনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল।
১৮৯৪ সালে প্রথমবারের মতো ইংল্যান্ড সফরে আসা দক্ষিণ আফ্রিকা দলের অন্যতম সদস্য ছিলেন। কোন টেস্ট কিংবা কোন প্রথম-শ্রেণীর খেলায় অংশগ্রহণের সুযোগ হয়নি তার। এ সফরে ১৫.১০ গড়ে সর্বমোট ৩৫৫ রান তুলেন। গ্ল্যামারগনের বিপক্ষে ব্যক্তিগত সর্বোচ্চ ৬৩ রান তুলেন। তবে, ৪২.৩০ গড়ে মাত্র চার উইকেট পেয়েছিলেন তিনি।
২০ জুলাই, ১৯৪৫ তারিখে ৭৬ বছর বয়সে ট্রান্সভালের জোহেন্সবার্গ এলাকায় আর্থার সেকালের দেহাবসান ঘটে।
পুলক গগৈ
পুলক গগৈ (পুলক গগৈ) অসমের একজন বিখ্যাত চলচ্চিত্র পরিচালক। ১৯৭৪ সালে তিনি খোজ নামক অসমীয়া চলচ্চিত্র পরিচালনা করে চলচ্চিত্র জগতে প্রবেশ করেছিলেন। তিন ই সর্বমোট ৮টি চলচ্চিত্র পরিচালনা করেছেন। রেলর আলির দুবরি বন নামক চলচ্চিত্র পরিচালনা করে তিনি শ্রেষ্ঠ আঞ্চলিক চলচ্চিত্রের রাষ্ট্রীয় পুরস্কার লাভ করেছেন । । চলচ্চিত্র জগতে জড়িত হওয়ার পূর্বে তিনি চিত্রশিল্পী তথা কার্টুনিস্ট ছিলেন।
কর্মজীবন
একজন চিত্রশিল্পীরূপে পুলক গগৈয়ের কর্মজীবন আরম্ভ হয়েছিল। তিনি বোম্বের বান্দ্রা স্কুল অফ আর্টস থেকে চিত্রাঙ্কন শিখেছিলেন । বোম্বের জাহাঙ্গীর আর্ট গ্যালারি এবং ওয়াশিংটন ও অন্যান্য বিভিন্ন স্থানে  তাঁর আঁকা চিত্রগুলি প্রদর্শিত হয়েছিল। আসাম ট্রিবুইন নামক অসমীয়া দৈনিক সংবাদ কাগজে তিনি কার্টুনিস্টের পদে চাকুরি করেছিলেন। বীরেন্দ্র কুমার ভট্টাচার্যের নবযুগ নামক আলোচনা পত্রিকায় তিনি কিছুকাল কাজ করেছিলেন, কিন্তু পত্রিকাটি বন্ধ হওয়ায় তিনি কলকাতায় গমন করেন ও  সেখান থেকে কার্টুনের পত্রিকা প্রকাশ করেন। তাঁর আর্থিক অনটনের সংবাদ শুনে ভূপেন হাজরিকা ভাগ্য নামক চলচ্চিত্রে কাজ করার সুযোগ করে দেন  । ১৯৭১-৭২ সালে তিনি আমেরিকার ওয়াশিংটনের এক চিত্র প্রদর্শনীতে অংশগ্রহণ করেন। প্রদর্শনীতে চল্লিশটি চিত্র বিক্রয় করে তিনি অর্থ সংগ্রহ করেছিলেন। বোম্বে এসে তিনি বিজয় চৌধুরী, ভূপেন হাজরিকা ও পিযুষ কান্তি রায়ের সাথে সাক্ষাৎ করেন। তাঁদের প্রস্তানে তিনি খোজ নামক চলচ্চিত্র নির্মাণ করেছিলেন। দুর্ভাগ্যবশতঃ চলচ্চিত্রটি ফ্লপ হয়েছিল  । তিনি সর্বমোট ৯টি চলচ্চিত্র নির্মাণ করেছেন তারমধ্যে ৬টি প্রযোজনা করেছেন। শ্রীমতি মহিমাময়ী চলচ্চিত্রে তিনি যথেষ্ট আয় করেছিলেন। সেন্দুর ও সুরুয সুপারহিট চলচ্চিত্র রূপে পরিগনিত হয়েছে। রেলর আলির দুবরি বন নামক চলচ্চিত্র শ্রেষ্ঠ চলচ্চিত্রের পুরস্কার লাভ করেছে। তথ্যমতে তিনি পাঁচ লক্ষ টাকা আয় করেছিলেন । তিনি চলচ্চিত্র নির্মাণ করা ছাড়াও ছোট চলচ্চিত্র ও টেলিফিল্ম নির্মাণ করেছেন ।
পরিচালিত চলচ্চিত্ৰ
পুলক গগৈ মর্বমোট ৯টি চলচ্চিত্র পরিচালনা করেছেন
টিন ভগ
বর্ণনা
টিন ভগ ম্যাগাজিন 6¾"x9" আকারে প্রকাশিত হয়। ম্যাগাজিনের প্রথম পৃষ্ঠা সহজেই যাতে দৃষ্টি আকর্ষণ করে এবং পড়তে সুবিধা হয়, সেভাবে এটি তৈরি করা হয়। এই ম্যাগাজিন প্রধান বিক্রয়কেন্দ্র হল নিউ ইয়র্কের দ্য ওয়েস্টচেস্টার শপিং মল।
বিষয়বস্তু
টিন ভগ ম্যাগাজিনে তরুণ-তরুণীদের উপযোগী খবরাখবর যেমন- ফ্যাশন, বিনোদন ইথ্যাদি প্রকাশিত হয়। এর পাশাপাশি এতে কিছু গুরুত্বপূর্ণ বিষয় যেমন বয়ঃসন্ধিকালীন গর্ভাবস্থা, বয়ঃসন্ধিকালীন বিভিন্ন সমস্যা ও প্রতিরোধ ইত্যাদিও থাকে।
উজলহাটি
উজলহাটি বাংলাদেশের উত্তর-মধ্যাঞ্চলের একটি গ্রাম। এটি ময়মনসিংহ জেলার ফুলবাড়িয়া উপজেলার বালিয়ান ইউনিয়নের অন্তর্ভুক্ত।
জনউপাত্ত
উজলহাটি গ্রামের মোট জনসংখ্যা ১০০৮ জন।
২০২২–২৩ জিম্বাবুয়ে নারী ক্রিকেট দলের থাইল্যান্ড সফর
জিম্বাবুয়ে নারী ক্রিকেট দল ২০২৩ সালের এপ্রিল মাসে তিনটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য থাইল্যান্ড সফর করে। প্রাথমিকভাবে সফরে শুধু তিনটি টি২০আই ম্যাচ অনুষ্ঠিত হওয়ার কথা ছিল, কিন্তু পরবর্তীতে সফরের সূচিতে আরও একটি টি২০আই ম্যাচ ও তিনটি ওডিআই ম্যাচ যোগ করা হয়। টি২০আই সিরিজের প্রথম ম্যাচ শেষ হওয়ার পর পুনরায় সফরের সূচিতে পরিবর্তন আনা হয় ও শেষ টি২০আই ম্যাচটি বাতিল করা হয়। সিরিজের ম্যাচসমূহ ব্যাংককের তের্দথাই ক্রিকেট মাঠে অনুষ্ঠিত হয়।
ওডিআই সিরিজে থাইল্যান্ড ৩–০ ব্যবধানে জয়লাভ করে। টি২০আই সিরিজে থাইল্যান্ড ২–১ ব্যবধানে জয়ী হয়।
চর শৌলমারী ইউনিয়ন
চর শৌলমারী ইউনিয়ন রংপুর বিভাগের কুড়িগ্রাম জেলার রৌমারী উপজেলার একটি ইউনিয়ন পরিষদ।
নামকরণ
চর শৌলমারী মৌজার নাম অনুযায়ী ইউনিয়নের নামকরণ করা হয়।
অবস্থান
চর শৌলমারী ইউনিয়নটি রৌমারী উপজেলা সদর থেকে প্রায় ১৪-১৫ কিলোমিটার উত্তরে অবস্থিত। এ ইউনিয়নের পশ্চিমে ব্রহ্মপুত্র নদ ঘেঁষা চিলমারী উপজেলার দুটি ইউনিয়ন অষ্টমীরচর ইউনিয়ন ও নয়ারহাট ইউনিয়ন, উত্তরে উলিপুর উপজেলার সাহেবার আলগা ইউনিয়ন, দক্ষিণে বন্দবেড় ইউনিয়ন এবং পূর্বে দাঁতভাঙ্গা ইউনিয়ন অবস্থিত।
প্রশাসনিক কাঠামো
চর শৌলমারী ইউনিয়ন রৌমারী উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম রৌমারী থানার আওতাধীন। এটি জাতীয় সংসদের ২৮নং নির্বাচনী এলাকা কুড়িগ্রাম-৪ এর অংশ। এটি ৪টি মৌজায় বিভক্ত। এ ইউনিয়নের গ্রামগুলো হল:
শিক্ষা ব্যবস্থা
চরশৌলমারী ইউনিয়নের মানুষ অত্যন্ত শিক্ষানুরাগী।এই ইউনিয়নে ৩টি কলেজ,৪টি উচ্চ বিদ্যালয়,১টি দাখিল মাদ্রাসা,৪টি নিম্ন মাধ্যমিক উচ্চ বিদ্যালয় এবং প্রায় প্রতিটি গ্রামে সরকারি প্রাথমিক বিদ্যালয় রয়েছে।
যোগাযোগ ব্যবস্থা
মোটামুটি ভালো।তবে নদী তীরবর্তী ইউনিয়ন হওয়ার কারণে রাস্তাঘাট খুব বেশি দিন স্থায়ী থাকে না।
রায়্য়া
রায়্য়া (Rayya) ভারতের পাঞ্জাব রাজ্যের অমৃতসর জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে রায়্য়া শহরের জনসংখ্যা হল ১২,৬২০ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৭০%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৬৭%। সারা ভারতের সাক্ষরতার হার ৫৯.৫%, তার চাইতে রায়্য়া এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
চর শৌলমারী ইউনিয়ন
খাল ও নদী
হলহলিয়া নদী ও ব্রহ্মপুত্র নদ উল্লেখযোগ্য।
হাট-বাজার
চর শৌলমারী ইউনিয়নে ছোট বড় কয়েকটি হাট বাজার রয়েছে। সেগুলো হলো-
প্রশাসন
এই ইউনিয়নটি ২০১৪ সালে আনুষ্ঠানিক যাত্রা শুরু করে। এ পর্যন্ত দুইবার ইউনিয়ন পরিষদ নির্বাচন অনুষ্ঠিত হয়। ডিসেম্বর ২০২০, ইউপি নির্বাচন তথ্যমতে চরশৌলমারী ইউনিয়নে মোট ভোটার সংখ্যা ২০ হাজার ৪১ জন। ইউনিয়নটির বর্তমান চেয়ারম্যান সাইদুর রহমান দুলাল।
আদ্রিয়ান লামো
আদ্রিয়ান লামো ছিলেন একজন কলম্বিয়ান-আমেরিকান কম্পিউটার নিরাপত্তা বিশ্লেষক ও গ্রে-হ্যাট হ্যাকার। তিনি প্রথম আলোচনায় আসেন, দ্য নিউ ইয়র্ক টাইমস, ইয়াহু!, মাইক্রোসফটের মত গুরুত্বপূর্ণ প্রতিষ্ঠানের ওয়েবসাইট হ্যাক করে। ২০০৩ সালে তিনি গ্রেফতার হন। ২০১০ সালে লামো বিকল্পধারার ওয়েবসাইট উইকিলিকসে তথ্য ফাঁস করার অভিযোগে আটক মার্কিন সেনা কর্মকর্তা ব্র্যাডলি ম্যানিং সম্পর্কে এফবিআইকে তথ্য দেন। এরপর এফবিআই ম্যানিংকে গ্রেফতার করে।
ব্যক্তিগত জীবন
আদ্রিয়ান লামো ১৯৮১ সালে ম্যাসাচুসেট্‌সয়ের বোস্টনে জন্মগ্রহণ করেন। তার পিতার নাম মারিও লামো-জিমেনিজ ও মাতার নাম মেরি লামো-এটউড। তিনি সাধারনত হোমলেস হ্যাকার হিসেবে পরিচিত। লামো হ্যাক করার জন্য সাধারনত পনশালা, গ্রন্থাগার ও শিক্ষা প্রতিষ্ঠানের ক্যাফে ব্যবহার করতেন। যদিও তিনি কয়েকটি বড় প্রতিষ্ঠানের ওয়েবসাইটের নিরাপত্তা বিশ্লেষণ করেছেন কিন্তু তিনি তার কাজের জন্য কোন টাকা নিতে আপত্তি জানাতেন।
১৯৯০-এর দশকের মাঝের দিকে লামো সমকামী ও হিজড়াদের মিডিয়া ফার্ম প্লানেটআউট.কম-এ একজন স্বেচ্ছাসেবী হিসেবে কাজ করেন। ১৯৯৮ সালে তিনি সান ফ্রান্সিসকো বোর্ড অব সুপারভাইজর গঠিত সমকামী ও হিজড়াদের ইয়ুথ টাস্কফোর্সের সদস্য মনোনীত হয়েছিলেন।  ২০০১ সালে লামো তাকে চিকিৎসার জন্য দেওয়া বেনজেড্রিন বেশি পরিমাণে গ্রহণ করেছিলেন।
২০০৪ সালে ওয়াইয়ার্ড ম্যাগাজিনে দেওয়া এক সাক্ষাৎকারে তার সাবেক মেয়ে বন্ধু বলেন, লামো তাকে অনেক শাসন করতেন এবং লামোর একটি শটগান ছিল যেটা দিয়ে সে তার মেয়ে বন্ধুকে ভয় দেখাত। একই সাক্ষাৎকারে দাবি করা হয়, আদালত তাকে পূর্ণ বিশ্রামের নির্দেশ দিয়েছিল। যদিও লামো পরবর্তীতে এই সাক্ষাৎকারের নিরপেক্ষতা নিয়ে প্রশ্ন তুলেন এবং এর সত্যতা নাকচ করে দেন। এছাড়া ২০১০ সালের মে মাসের ওয়াইয়ার্ড ম্যাগাজিনের এক নিবন্ধে বলা হয়, লামোর ব্যাকপ্যাক চুরি যাবার পর এক তদন্ত কর্মকর্তা তার অস্বাভাবিক আচরণ লক্ষ্য করেন ও তাকে আটক করেন। চিকিৎসকরা তার এই আচরণকে ‘এসপার্জার সিনড্রম’ বলে আখ্যায়িত করে এবং তাকে ৭২ ঘণ্টার চিকিৎসা দেয় যা পরে ৯ দিন পর্যন্ত স্থায়ী হয়েছিল।
কর্মকাণ্ড
২০০১ সালের ডিসেম্বরে “ওয়ার্ল্ডকম” দ্বারা লামো ব্যাপক প্রশংসিত হন কারণ তিনি তাদের নিরাপত্তা ত্রুটি ধরিয়ে দিয়েছিলেন। এরপর ২০০২ সালের ফেব্রুয়ারিতে তিনি দ্য নিউ ইয়র্ক টাইমসের ডাটাবেজে ঢুকতে সক্ষম হন এবং সেখান থেকে তিনি “লেক্সিসনেক্সিসের” একাউন্ট ব্যবহার করে গুরত্বপূর্ণ বিষয়ের উপর গবেষণাপত্রে প্রবেশে সক্ষম হন। দ্য নিউ ইয়র্ক টাইমস তার বিরুদ্ধে একটি অভিযোগ দায়ের করে এবং তদন্ত কর্মকর্তারা ১৫ মাস তদন্ত করে ২০০৩ সালের আগস্টে লামো’র বিরুদ্ধে একটি গ্রেফতারি পরোয়ানা জাড়ি করে। কিছুদিন লুকিয়ে থাকার পর ৯ সেপ্টেম্বর সকাল ১০.০০টায় তিনি ক্যালিফোর্নিয়ার সেক্রামেন্টোতে যুক্তরাষ্ট্র মার্শালের কাছে অত্মসমর্পন করেন। ১১ সেপ্টেম্বর তিনি নিউইয়র্ক সিটিতে এফবিআইর কাছে পুনরায় আত্মসমর্পণ করেন ও তখন তার বিরুদ্ধে ২০০৪ সালের ৮ জানুয়ারি মাইক্রোসফট, “লেক্সিসনেক্সিসের” এবং দ্য নিউ ইয়র্ক টাইমসে সাইবার হামলার জন্য অভিযোগ গঠন করা হয়।
পরে আদালত ২০০৪ সালে লামোকে $৬৫,০০০ ডলার জরিমানা, ছয় মাস তার বাড়িতে গৃহবন্দি ও ২ বছরের জন্য পরীক্ষাধীন অবস্থায় রাখার আদেশ দেয়। অভিযোগগুলো হলো, দ্য নিউ ইয়র্ক টাইমস, ইয়াহু! ও ওয়ার্ল্ডকমের নিরাপত্তা ত্রুটি প্রকাশ করে দেওয়া। ১৮ মাস পর্যবেক্ষণে থাকা অবস্থায় লামো ২০০৬ সালের ৯ মে যুক্তরাষ্ট্র কর্তৃপক্ষকে তার রক্তের নমুনা দিতে অস্বীকৃতি জানায়। কর্তৃপক্ষ তার ডিএনএ নথিভুক্ত করার জন্য তার রক্ত চেয়েছিল। পরে লামো’র আইনজীবী বলেন, ধর্মীয় বিশ্বাসের কারণে লামো রক্ত দিতে রাজি হননি।
ডু ইউ লাইক বিগ গার্লস?
ডু ইউ লাইক বিগ গার্লস? (大きい女の子は好きですか?) একটি জাপানি মাঙ্গা ধারাবাহিক, যা রচনা এবং চিত্রায়ণ করেছেন গোরো আইজোম। ২০১৪-এর জানুয়ারি থেকে ২০২২-এর জানুয়ারি পর্যন্ত তাকেশোবোর সেইনেন মাঙ্গা ম্যাগাজিন মান্থলি কিসকা-তে এটি ধারাবাহিকভাবে প্রকাশিত হয়েছিল এবং পরবর্তীতে ২০২২-এর ফেব্রুয়ারিতে ওয়েব কমিক গামা প্লাস ওয়েবসাইটে মাঙ্গা ধারাবাহিকটি স্থানান্তরিত হয়েছিল।
সতীশচন্দ্র বসু
সতীশচন্দ্র বসু (১৮৭৬ ― ৯ অক্টোবর, ১৯৪৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন বিপ্লবী, যিনি কলকাতায় বিপ্লবীদের সংগঠন অনুশীলন সমিতির অন্যতম প্রতিষ্ঠাতা ছিলেন। বিশ শতকের শুরুতে ব্রিটিশ ভারতে স্বদেশি আন্দোলনকে কেন্দ্র করে সশস্ত্র বিপ্লবের পটভূমিকায় বিপ্লবী সতীশচন্দ্র বসুর নেতৃত্বে গড়ে উঠেছিল অনুশীলন সমিতি।
সতীশচন্দ্র ব্রিটিশ ভারতের কলকাতায় জন্মগ্রহণ করেন। পিতা ছিলেন উমেশচন্দ্র বসু। সতীশচন্দ্র কলকাতার জেনারেল অ্যাসেমব্লিজ ইনস্টিটিউশন তথা বর্তমানের স্কটিশ চার্চ কলেজের ছাত্র ও স্বামী বিবেকানন্দের শাক্ত দর্শনে প্রভাবিত ছিলেন। ১৮৮২ খ্রিষ্টাব্দে বঙ্কিমচন্দ্র চট্টোপাধ্যায়ের আনন্দমঠ উপন্যাসের সূত্রে সেসময় বাঙালি তরুণ সমাজ বিপ্লবের মন্ত্রে উজ্জীবিত হয়ে উঠেছিল। সতীশচন্দ্রও তাদের কার্যকলাপে উদ্বুদ্ধ হয়ে কলেজের ব্যায়ামাগারে গড়ে তোলেন ব্রিটিশ বিরোধী 'কাশীনাথ সাহিত্য সমিতি'। তার এই সংগঠনটি মূলত 'অনুশীলন তত্ত্ব'-এর আদর্শে গড়ে উঠেছিল। সতীশচন্দ্রের ঐকান্তিক প্রচেষ্টায় সেখানে শরীর চর্চার পাশাপাশি মানসিক, নৈতিক ও আধ্যাত্মিক চর্চা হত। কিন্তু ভারতীয়দের উপর ব্রিটিশদের অমানবিক অত্যাচার ও পাশবিকতা দৃশ্য দেখে বৈপ্লবিক মনোভাবের জন্ম নেয় তরুণ সতীশচন্দ্রের মনে। এই মনোভাবের কারণেই পরবর্তীতে নিজেকে দেশমাতৃকার সেবায় নিয়োগ করেন। ইতিমধ্যে ইংল্যান্ড প্রত্যাগত ব্যারিস্টার পি মিত্র নামে পরিচিত প্রমথনাথ মিত্রর যিনি ইংল্যান্ডের পড়াশোনার সময় আয়ারল্যান্ড এবং রাশিয়ার বিপ্লবীদের কথা বিশদে জানেন এবং দেশে ফিরে  ভারতকে পরাধীন মুক্ত করতে 'নিখিল বঙ্গ বৈপ্লবিক সমিতি' গঠন করার উদ্যোগ গ্ৰহণ করেন। অতঃপর সতীশচন্দ্র বসুর সঙ্গে তার সাক্ষাৎ ও পরিচয়ে ১৯০২ খ্রিষ্টাব্দের ২৪ মার্চ (১৩০৮ বঙ্গাব্দের ১০ চৈত্র সোমবার) তার 'কাশীনাথ সাহিত্য সমিতি' এবং 'নিখিল বঙ্গ বৈপ্লবিক সমিতি'-র সমন্বয়ে গঠিত হয় অনুশীলন সমিতি। প্রমথনাথ মিত্র সমিতির সভাপতি পদে বৃত হন। দেশবন্ধু চিত্তরঞ্জন দাশ, অরবিন্দ ঘোষ সুরেন্দ্রনাথ ঠাকুর সমিতির কাজে সক্রিয় ভূমিকায় ছিলেন। অন্যতম পৃষ্ঠপোষক ছিলেন স্বামী বিবেকানন্দের শিষ্যা  ভগিনী নিবেদিতাও। স্বামীজির আর এক শিষ্য স্বামী সারদানন্দের সরাসরি যোগ ছিল। সতীশচন্দ্রের জাতীয়তাবাদী চিন্তা, চেতনার প্রভাবে এদের অবদান ছিল। দেহ চর্চা, লাঠি খেলা ইত্যাদিতে নিয়োজিত সতীশচন্দ্র স্বদেশী শিল্পেরও অন্যতম সমর্থক ছিলেন। অনুশীলন সমিতির লাঠি শিক্ষক ছিলেন শৈলেন্দ্রনাথ মিত্র (১৮৮১-১৯৭৪)। এই সমিতির শাখা সারা বাংলায় ছড়িয়ে পড়েছিল।
পরবর্তীতে পুলিনবিহারী দাসের পরিচালনায় ঢাকা অনুশীলন সমিতি বিশেষ খ্যাতি লাভ করেছিল। সমিতির যে শাখা যুগান্তর নামে পত্রিকা পরিচালনা করত তা ক্রমে যুগান্তর দল নামে সমধিক খ্যাত হয়।